Cinta Si Wedding Planner

Cinta Si Wedding Planner ialah sebuah siri drama televisyen Malaysia 2015 arahan Along Kamaludin, diadaptasi daripada novel 2015 bertajuk sama karya Dhiyana, dibintangi oleh Adi Putra dan Mira Filzah.Drama Cinta Si Wedding Planner (TV3) My Info Taip (31 Disember 2015). Dicapai pada 31 Disember 2015. Drama ini memulakan tayangan perdana Slot Akasia TV3 dari 30 Disember 2015 hingga 16 Februari 2016 menggantikan Akulah Balqis. Cinta Si Wedding Planner boleh didapati melalui penstriman dalam talian di Netflix dan Tonton.

 Sinopsis 
Mengisahkan tentang Zara yang merupakan seorang perancang perkahwinan. Dia telah bercinta selama 4 tahun dengan sepupunya bernama Bazli. Namun percintaan yang diharapkan ke jinjang pelamin, musnah bila berlakunya suatu insiden. Kisah cinta yang cuba mereka rahsiakan dari pengetahuan Pak Lang dan Mak Lang, berakhir jua akhirnya.

Seorang pelanggan Zara yang bernama Puan Marina begitu menyenangi sikapnya. Biarpun mempunyai empat orang anak, Puan Marina tetap mahu menjadikan Zara sebagai anak angkat memandangkan Zara hidup sendirian di Kuala Lumpur.

Suatu hari Zara berebut parkir dengan seorang lelaki. Lelaki itu bernama Fariz dan merupakan seorang bekas tentera laut. Pintu hati Fariz pernah tertutup untuk wanita setelah dikhianati oleh kekasih hatinya bernama Shirah. Namun pertemuan dengan Zara kembali membuka pintu hati Fariz.

Rupanya Fariz adalah anak kepada Puan Marina. Semakin kerap bertemu, Fariz semakin jatuh hati pada Zara. Bila Fariz mendapat tahu bahawa Zara juga kecewa dalam percintaan dan asyik diganggu dengan Bazli, Fariz nekad menjadikan Zara isterinya. Puan Marina terus bersetuju meminang Zara. Biarpun hatinya belum mencintai Fariz, Zara tetap menerima pinangan tersebut.

Selepas berkahwin, Fariz terus berubah sikap, dari seorang lelaki yang baran dan moody menjadi romantik dan penyayang. Manakala Zara pula berusaha menjadi seorang isteri yang terbaik buat Fariz. Bila bahagia mula menjadi milik mereka berdua, muncul pula bekas kekasih Fariz untuk menagih cinta. Zara diugut untuk meninggalkan Fariz.

Perkahwinan mereka mula bermasalah. Fariz kembali baran dan sering mengabaikan Zara. Misi Fariz untuk menyelamatkan perkahwinannya bersama Zara tidak berhasil. Zara meminta cerai dan membawa diri ke Sabah.

Bazli cuba membantu untuk membawa Fariz dan Zara bersama kembali tetapi dugaan yang lebih hebat pula berlaku. Obsesi bekas kekasih Fariz terhadapnya membuatkan keadaan menjadi diluar kawalan sehinggakan nyawa Zara dan kandungannya berada dalam bahaya.

Apa akan terjadi selepas itu? Berjayakan Fariz menyelamatkan rumahtangganya bersama Zara? Dapatkah kebahagiaan kembali menjadi milik bersama?

 Pelakon 

Pelakon Utama
 Adi Putra sebagai Fariz Adryan / Fariz
Mira Filzah sebagai Izara Batrisya / ZaraZaidi Mohamad (30 Disember 2015). Mira berdebar berdepan Adi Putra Berita Harian. Dicapai pada 16 Februari 2016.
Shiqin Kamal sebagai Shira / Nadia
Fadlan Hazim sebagai Ikmal Bazli / Bazli

Pelakon Pembantu
Dian P. Ramlee sebagai Puan Marina / Mama Fariz
Rosnah Johari sebagai Mak Lang
Idris Md Diah sebagai Pak Lang
 Aleza Shadan sebagai Puan Aisyah
Airis Yasmin sebagai Nadrah
Wan Sharmila sebagai Dina
Elvina Mohamad sebagai Dayana
Hanif Safuan sebagai Hakimi
Ikhlas Jalil sebagai Heykal
GM Fauzan sebagai Encik Mukhriz / Papa Fariz
Irs Mikhail sebagai Naufal
Aisyah Along Kamaludin sebagai Aliya
Azzam Zamani sebagai Mikhail
Acellia Ulanda (DFKL) sebagai Acu Sofea
Yusri Salleh sebagai Yusri
Redza Idris sebagai Reza
Diyana Fauzii sebagai Shikin
Syed Mu'izzudin (DFKL) sebagai Fauzan
Mama Sheeda Ali sebagai Datin Aida
Holom Romano sebagai Bidin
Adnan Darus sebagai Pak Leman
Kamal Bakar sebagai Ustaz
Mizie sebagai Bob
Rembau sebagai Iqram
Hadi Nawawi sebagai Haziq
Zee Khan sebagai Sara
Amai Kamarudin sebagai Aziz
Mas Hazim sebagai Akil
Yan Ibrahim sebagai Mak Nab
Habibah Naim sebagai Kak Tim
Nazeera Sardi sebagai Shaqirin
Dato Sri Fahrin Mohd Jeffry sebagai Fahrin

Pelakon Kanak-Kanak
 Duerra Mitilda sebagai Nana
Wina Azlan sebagai Shira (14 Tahun)
Wini Azlan sebagai Nadia (14 Tahun)
Nabihah Irdina Zariff sebagai Shira (7 Tahun)
Nabihah Adriana Zariff sebagai Nadia (7 Tahun)

Rujukan

Pautan luar



Kategori:Siri drama televisyen Malaysia
Kategori:Rancangan TV3
Kategori:Drama Melayu 2015
Kategori:Drama Melayu 2016
Kategori:Drama terbitan Primeworks Studios